钦定古今图书集成/明伦汇编/氏族典/第214卷 > 何点
## 钦定古今图书集成/明伦汇编/氏族典/第214卷 > 何点

按《梁书何点传》：“点字子晳，庐江灊人也。父铄，素有风
疾，无故害妻，坐法死。点年十一，几至灭性。及长，感家
祸，绝婚宦。容貌方雅，博通群书，善谈论。遨游人世，不
簪不带，或驾柴车，蹑草𪨗，恣心所适，致醉而归，时人
号为通隐。泰始末，征太子洗马。齐初，屡征中书郎、太
子中庶子，并不就。性通脱，好施与，远近致遗，一无所”
逆，随复散焉。高祖与点有旧，及践阼，手诏赐鹿皮巾
等，点以巾褐引入华林园，高祖甚悦，赋诗置酒，恩礼
如旧。征为侍中，辞疾不赴。天监三年卒，时年六十八。
点无子，宗入以其从弟耿子迟任为嗣。